|  |  |  |
| --- | --- | --- |
|  |  |  |
| **GUVERNUL REPUBLICII MOLDOVA**  **D I S P O Z I Ț I E nr**. \_\_\_\_\_\_\_  **din** \_\_\_\_\_\_\_\_\_\_\_\_\_\_\_\_\_\_\_\_**2025**  **Chișinău** | | |

**privind aprobarea Planului de Acțiuni pentru organizarea licitațiilor pentru oferirea statutului de producător eligibil mare în perioada 2025-2026**

În temeiul art. 6, lit. b) și h) din Legea nr.136/2017 cu privire la Guvern (Monitorul Oficial al Republicii Moldova, 2017, nr. 252, art. 412), cu modificările ulterioare, în vederea asigurării implementării recomandărilor Comisiei Europene și asumate de Republica Moldova care au fost incluse în Declarația de Intenție semnată de ambele Părți la 4 Februarie, 2025, la Chișinău,

**Guvernul DISPUNE**:

1. Se aprobă Planul de acțiuni pentru organizarea licitațiilorpentru oferirea statutului de producător eligibil mare în perioada 2025-2026 (*în continuare – Plan de acțiuni*), conform anexei.
2. Realizarea acțiunilor incluse în Planul de acțiuni se va efectua din contul mijloacelor financiare ale autorității publice autoare, precum și din alte surse, conform legislației.
3. Controlul asupra executării prezentei dispoziții se pune în sarcina Ministerului Energiei, care va prezenta Guvernului, trimestrial, informații cu privire la implementarea prevederilor acesteia.
4. Prezenta dispoziție intră în vigoare la data publicării în Monitorul Oficial al Republicii Moldova.

**Prim - ministru Dorin RECEAN**

Aprobat prin Dispoziția Guvernului nr. \_\_\_\_\_/2025

**PLAN DE ACȚIUNI** **pentru organizarea licitațiilor pentru oferirea statutului de producător eligibil mare în perioada 2025-2026**

|  |  |  |  |  |
| --- | --- | --- | --- | --- |
|  | **Acțiunea/ Măsura** | **Instituția responsabilă** | **Parteneri** | **Termeni de realizare** |
| 1. | Elaborarea modelărilor sistemului electroenergetic național prin aplicații de specialitate în vederea stabilirii următoarelor aspecte:   * Analiza comportamentului sistemului electroenergetic național în raport cu evoluția sectorului din anul 2024; * Determinarea capacității optime de generare a energiei electrice din surse regenerabile ce urmează a fi alocate de către Guvern pentru schema de sprijin preț fix (licitații), în conformitate cu obiectivele stabilite pentru a. 2030; * Determinarea capacității optime a soluțiilor de stocare a energiei electrice aferente centralelor electrice din surse regenerabile, necesare pentru integrarea acestora în sistemul electroenergetic național. | Ministerul Energiei | Secretariatului Comunității Energetice | Aprilie, 2025 |
| 2. | Identificarea Donatorilor/Partenerilor de Dezvoltare care vor sprijini procesul de pregătire și desfășurare a noilor licitații de capacități de generare a energiei electrice din surse regenerabile | Ministerul Energiei |  | Aprilie, 2025 |
| 3. | Analiza rezultatelor obținute în urma primei runde de licitații și elaborarea recomandărilor de îmbunătățire a cadrului normativ și documentației de licitație | Ministerul Energiei |  | Iunie – iulie, 2025 |
| 4. | Elaborarea, consultarea publică și aprobarea proiectului de Hotărâre a Guvernului cu privire la aprobarea limitei de capacitate și a cotelor maxime de capacitate în domeniul energiei electrice din surse regenerabile | Ministerul Energiei | Secretariatului Comunității Energetice | Aprilie – August 2025 |
| 5. | Modificarea *(la necesitate, ca urmare a recomandărilor de îmbunătățire a cadrului normativ*) a Hotărârii Guvernului nr. 690/2018 cu privire la aprobarea Regulamentului privind desfășurarea licitațiilor pentru oferirea statutului de producător eligibil mare | Ministerul Energiei |  | Iulie – August, 2025  */la necesitate/* |
| 6. | Elaborarea documentației de licitație în vederea lansării procedurilor planificate pentru anul 2025, inclusiv consultarea acesteia cu mediul de afaceri | Ministerul Energiei |  | Iulie – Septembrie, 2025 |
| 7. | Aprobarea Documentației de Licitație de către Comisia de Licitație | Comisia de Licitații |  | Octombrie, 2025 |
| 8. | Publicarea Anunțului privind inițierea procedurii de licitație în Monitorul Oficial al Republicii Moldova | Ministerul Energiei |  | Octombrie, 2025 |
| 9. | Perioada de depunere a cererilor de clarificare a documentației de licitație | Ministerul Energiei  Comisia de Licitații |  | Octombrie – Decembrie, 2025 |
| 10. | Depunerea și recepționarea cererilor, ofertelor tehnice și financiare | Ministerul Energiei  Comisia de Licitații |  | Decembrie 2025 – Martie, 2026 |
| 11. | Analiza și evaluare dosarelor propuse și stabilirea câștigătorilor licitației | Comisia de Licitații |  | Aprilie - Iunie, 2026 |
| 12. | Elaborarea și aprobarea Hotărârii de Guvern cu privire la oferirea statutului de producător eligibil mare | Ministerul Energiei |  | Iulie – Septembrie, 2026 |